open-index/open-wikipedia-markdown huggingface dataset:
Very 'eavy... Very 'umble

***Very 'eavy... Very 'umble*** er debutalbumet åt det britiske rockebandet Uriah Heep. Det vart utgjeve i Dei amerikanske sambandsstatane som *Uriah Heep*. Albumet er kjent for å ha meir frekk blues enn dei fylgjande albuma åt gruppa.

Den vart kritisert av den allmenne pressa kort tid etter lanseringa, men har seinare vorte heidra som ein tidleg klassikar innan tungmetallsjangeren. Den hardaste kritikken var *Rolling Stone Magazine* omtalar Melissa Mills, som byrja omtalen sin slik: «Dersom denne gruppa gjer det bra må eg taka livet av meg, Heilt frå fyrste tone har ein ikkje lyst å høyra meir.». Plateomslaget er vokalisten David Byron sitt andlet tulla inn i spindelvev på svart grunn, for å skapa eit mørkare uttrykk. 

Albumet vart spelt inn på ulike tidspunkt frå sumaren 1969 til april 1970, og lansert juni 1970. Opphavleg vart *Very 'eavy... Very 'umble* utgjeve igjennom plateselskapet Vertigo i Storbritannia – som på oppfylgjaren *[[Albumet Salisbury|Salisbury]]* – men begge blei fort gjenutgjeve av Bronze då bandet signerte for det selskapet.

Gruppa har namnet sitt frå karakteren Uriah Heep i Charles Dickens-romanen *David Copperfield*. I boka nyttar Uriah Heep kvart høve til å stikke seg fram og fortelje at han er veldig audmjuk, *very 'umble*, og platetittelen er eit spel på det.

## Innhald
*Komponistar med berre etternamn er eit bandmedlem

### Opphavleg sporliste

### Amerikansk utgjeving

### Atterutgjevnad frå 1996

*Spor 9-11 er bonusspor

### Atterutgjevnad frå 2003

*Spor 9-16 er bonusspor

## Medverkande

;Uriah Heep
*David Byron – vokal
*Ken Hensley – piano, orgel, mellotron, slide gitar, støttevokal
*Paul Newton – bassgitar, støttevokal
*Nigel Olsson – slagverk, perkusjon
*Mick Box – aukustisk og elektrisk gitar, støttevokal

;Gjestemedlemar
*Alex Napier – slagverk (Spor 1,2,3,6,7 og 8)
*Colin Wood – tangentfjøl ("Come Away Melinda" og Wake Up (Set Your Sights)"
*Keith Baker – slagverk (Bird of Prey)

## Kjelder
**Denne artikkelen byggjer på «[[:en:Very 'eavy... Very 'umble|Very 'eavy... Very 'umble]]» frå , den 31. august 2011*
Hildring

Ei **hildring** er eit optisk fenomen, ei luftspegling, som gjer at lekamar på avstand ser ut til å vere høgare oppe enn dei i røynda er. 

Til dømes kan lekamar som ligg bak horisonten verte synlege, holmar og skjer kan sjå ut til å bli løfta opp av vatnet, og det kan sjå ut som dønningar på lang avstand ser ut til å tårne seg opp til høg sjø. 

Hildring oppstår når relativt varm luft kjem over ei kjøligare flate, som regel sjø, slik at lufta like over flata vert nedkjølt og ein får ein stor temperaturgradient. Kaldare luft har større tettleik enn varm luft, og når lyset skin gjennom to luftlag med forskjellig tettleik (altså forskjellig temperatur), vert det brote ved refraksjon. Lysstrålane vert derfor krumma på veg mot personen som ser i denne retninga, og lekamane verkar derfor å sveve i lufta eller verte høgare. Om hildringa vert ekstra kraftig, kan sjølv små lekamar fortone seg som store slott. Dette vert ofte kalla fatamorgana. 

Hildring er vanleg i roleg vêr langs norskekysten, særleg om sommaren. 

## Sjå òg
*Fatamorgana
*Luftspegling
*Refraksjon

## Kjelder

## Bakgrunnsstoff
Fatamorgana

**Fatamorgana** er ei luftspegling eller ei hildring som kan oppstå som eit resultat av ein temperaturinversjon. Objekt på horisonten, som til dømes øyar, skip eller isfjell, framstår som strekt og høgare enn dei i røynda er, eller kan verke å sveve over vatnet. Namnet kjem frå italienske diktarar som trekte samanlikning mellom slike luftspeglingar, observert ved Messinasundet ved Sicilia, og det undersjøiske krystallpalasset til fea Morgan le Fay, halvsystera til Kong Arthur, som kunne forandre form og som i dei gamle riddarsagaene vert omtalt som ei trollkvinne.

I roleg vêr kan eit område med varm luft over kald luft nær overflata fungere som ei refrakterande linse som skapar eit opp-nedbilete som det fjerne biletet ser ut til å sveve over. Fatamorgana er mest vanleg om morgonen etter ei kald natt som har skapt varmestråling frå jorda.

Fatamorgana er mest vanleg i høge dalar og i polare strøk.

## Sjå òg
* Luftspegling
* Hildring
* Refraksjon

## Kjelder

**Denne artikkelen bygger på «[[:nb:Fata morgana|Fata morgana]]» frå ,  den 31. august 2011.*  
 

## Bakgrunnsstoff

*Essay med bilete av fatamorgana over Monterey Bay i California.
Anders Widmark

**Anders Widmark** () var ein svensk jazzpianist og -komponist fødd i Uppsala.

## Musikk

Anders Widmark fullførte utdanninga si ved Musikkhøgskolen i Stockholm i 1986. Sidan det har han arbeidd som profesjonell musikar. Debutplata hans kom i 1991 og fekk namnet *Sylvesters sista resa*. Han spelte inn plata i samarbeid med songarinna Rebecka Törnqvist, som også platedebuterte med den same plata.

Sidan dette har han gjeve ut ei rekkje album, i samarbeid med fleire kjende artistar, t.d. Sara Isaksson, Louise Hoffsten, Bob Brookmeyer, Eddie Harris og Clark Terry. Han har gjeve ut to plater, *Psalmer* (1997) og *Hymn* (2004) der han har spelt inn improvisasjonar av salmar som er kjende i Sverige. Elles har musikken hans stundom vore iblanda hip-hop og soul, (på *Anders Widmark and the Soul Quartet*, 1992) og han har laga eigne versjonar av moderne hitar som «No Woman No Cry», «Waiting For a Train» og «Light My Fire» på *Waiting for a Train* (2006).

Anders Widmark har også jobba som programleiar for SVT 2 ein periode.

## Utmerkingar

I 2003 gav han ut plata *Genom varje andetag* saman med Helen Sjöholm, og vann den svenske Grammis-prisen i klassen *Årets visa*.
I 2005 vart han tildelt *Jan Johansson-stipendet*, til minne om den svenske jazzmusikaren Jan Johansson.

## Diskografi

*1991 - *Sylvesters sista resa*
*1992 - *Anders Widmark and The Soul Quartet*
*1994 - *Holly Hannah*
*1995 - *Freewheelin*
*1996 - *Anders Widmark*
*1997 - *Psalmer*
*2000 - *Carmen*
*2002 - *Anders Widmark featuring [[Sara Isaksson]]*
*2003 - *Genom varje andetag* (med Helen Sjöholm)
*2004 - *Hymn*
*2006 - *Waiting for a Train*
*2008 - *Pool of happiness* (med Sara Isaksson)

## Kjelder


**Denne artikkelen byggjer på «[[:sv:Anders Widmark|Anders Widmark]]» frå ,  den 31. august 2011.*  
*Biografi på den offisielle nettsida på svensk 
*Biografi på den offisielle nettsida på engelsk.
Vindstille

**Stille** er kategori 0 Beaufortskalaen og vindsnøggleiken er då 0,0–0,2 m/s. *Stille* er òg den eldre sjønemninga på vindstyrken. 

## Verknad
 
### På land
Røyk vil stige rett opp. 

### Til sjøs
Sjøen er speglblank (halvblikk eller svartestille). 

## Andre språk
Flau vind

**Flau vind** er kategori 1 Beaufortskalaen og vindsnøggleiken er då 0,3-1,5 m/s eller 1-6 km/t.  I eldre sjønemning heiter vindstyrken laber kuling. 

Merk at flau vind er svakare enn svak vind.

## Verknad
 
### På land
Ein kan sjå vindretninga av vegen røyken driv. 

### Til fjells
Vinden kan så vidt kjennast. Det er tydeleg at snøfillene driv med vinden. 

### Til sjøs
Det dannar seg krusingar på havflata og bølgjehøgda er 0,1 m. 

## Andre språk

## Kjelder
Lysand

**Lysand** (engelsk *sprite*, italiensk *spettro rosso*) er enorme lysglimt som førekjem over toppen på toreskyer. Lysandene er særs kortvarige og varer berre få millisekund. Lysandene vart først registrert på slump frå eit romfartøy i 1989. Seinare har fotografering frå flyekspedisjonar stadfestar at dei eksisterer. 

Dei kan oppfattast utan hjelpemiddel, men ved hjelp av spesialkamera kan ein sjå at dei kan ha fleire forskjellige former, frå diffuse lysområde til elegante, dansande lyslekamar med mange greinformasjonar. Dei kan stundom opptre enkeltvis, men oftast i meir samla formasjon. Ei kan sjå dei i høgder frå 40 til 90 km og er raudfarga og mest lyssterke 65-75 km opp i lufta. Under dette er dei ofte meir blåfarga. I den øvste delen er dei svakt raudglødande eller utviska. Store opphopingar av lysander kan dekkje ta opp heile 10 000 km³ i midtre område av atmosfæren og kan dekke ein horisontal avstand på 40 km.

Lysandene oppstår i samband med lynutladinga mellom sky og bakke, eller frå sky til sky. Dei finst særleg over større toreversområde som er i ferd med å svekkast, mest i samband med utlading mellom skyer. Førekomsten synes vere eitt tilfelle per 100–200 lynutladingar. Den optiske intensiteten kan samanliknast med eit moderat nordlys, med lyseffekt på 5–25 MW.

Den fysiske forklaringa på lysandfenomenet er ein ikkje sikker på. Mest truleg vert lufta ionisert av det sterke elektriske feltet som raskt brer seg opp frå området med lynaktivitet, kanskje òg med hjelp frå elektron som kjem inn i dette feltet, utløyst av kosmisk stråling. Den ioniserte lufta skapar først ein halo-liknande lyshatt i den øvre delen av atmosfæren. Atmosfæren blir elektrisk lagdelt og det kan skje raske utladingar mellom laga i form av oppstigande stammer med forgreiningar. Lysfenomena døyr raskt ut, men ioniseringa av lufta heldt seg lenger, det kan derfor ofte opptre nye lysander i det same området like etter det første. Det er òg indikasjonar på kjemiske endingar i området over det aktive torevêret, ved at nitrogen går over i nitrogenderivat og det vert produsert ozon.

## Kjelder
Den Nationale Legion

**Den Nationale Legion** var eit norsk fascistisk parti som stilte til Stortingsvalet 1927. Partileiaren var Karl Meyer. Partiet fekk 1 210 stemmer (0,1 %) ved stortingsvalet, men ingen mandat i Stortinget.

Offisielt partiorgan var avisa Nationalfascisten. Medlemsavgifta var 1 krone og 50 øre.

## Kjelder

**Denne artikkelen bygger på «[[:nb:Den Nationale Legion|Den Nationale Legion]]» frå ,  den 31. august 2011.*
Levante

**Levante** kan vise til
*Levanten, land aust i Middelhavet, som dekkjer Syria, Libanon, Israel, Palestina, Jordan og Irak. 
*Levante i Spania, den austlege kysten av Spania. 
* Levante på Mallorca, ein provins på Mallorca i Spania
*Riviera di Levante, det italienske namnet på Den italienske rivieraen
*Sestri Levante, ein italiensk by
*Sierra de Levante, ei spansk fjellkjede
*Levante UD, eit spansk fotballag
*Viento de Levante, ein austleg vind som bles i det vestlege Middelhavet. 
*Caetano Levante, ein bil for rullestol
Leste

**Leste** er ein varm, tørr og støvfylt vind som bles frå aust eller søraust over Madeira og Kanariøyane. Dette kjem av luft frå Sahara som vert ført ut over havet i samband med lågtrykk som nærmar seg. 

Vinden liknar scirocco og leveche og er sjeldan om sommaren. Stundom kan luftfukta ved Funchal verte under 20 % og ofte fører vinden med seg finkorna, raud sand. 

## Kjelder
Landbruksmeteorologi

**Landbruksmeteorologi** er ei grein av praktisk meteorologi der ein studerer korleis dei atmosfæriske tilhøva påverkar jordbruk, skogbruk, husdyrhald og meir. Temperatur og nedbør er særleg viktig innan landbruksmeteorologien, men òg faktorar som fordamping, stråling og andre forhold er viktige for vekstmiljø og levevilkår. 

## Kjelder
*

## Bakgrunnsstoff
*LandbruksMeteorologisk Tjeneste ved NIBIO.no
Ysting

**Ysting** er nemninga på den prosessen som går ut på å framstille ost. Ystinga vert i våre dagar for det meste gjort industrielt i såkalla *ysteri*, som anten kan vere sjølvstendige verksemder, eller produksjonseiningar i meieri.

Ystinga går føre seg ved at det vert tilsett løype, eit enzym, til ei oppvarma mengd mjølk, fløyte, eller ei blanding av mjølk og fløyte. Løypa får mjølkeproteinet kasein i til å løpe saman, koagulere, til ostemasse, slik at væska skil seg og mysa kan pressast ut av ostemassen. Deretter vert ostemassen elta, forma og sett til lagring for å modnast, som for somme typar går ut på ei gjæring og oppvekst av visse muggsoppar i eller utapå osten. Osten vert ofte handsama på ymse måtar under lagringa.

Dei norske brunostane av geite- og/eller kumjølk er laga ved at mjølk eller myse tilsett fløyte vert kokt inn, og er eigenleg å rekne som karamell.

## Sjå òg
*Ost
*Ostemasse
*Myse
Kunstig nedbør

**Kunstig nedbør** er nedbør som er kunstig utløyst. Dei første seriøse vitskaplege forsøka på å skape nedbør ved hjelp av skysåing vart utført i 1946, og ein klarte då å påverke skyene til å gje frå seg noko nedbør. Skysåing på stor skala har vist at det truleg ikkje går å regulere nedbøren i så stor grad at det får praktisk tyding. Ein har derimot fått til å kunstig løyse opp tåke og å hindre hagl- og torebyer ved hjelp av denne metoden. 

Det er særleg skysåing som har gjeve positive resultat i å framkalle kunstig nedbør. Ved å strø tørris eller sølviodid over skyene som har temperaturar under 0 °C. Desse fungerer som kondensasjonskjerner som underkjølte vassdropar kan fryse på. Dette medverkar til at iskrystallane veks raskare enn under dei naturlege tilhøva, og når dei vert tunge nok fell dei ut som nedbør. 

## Utilsikta kunstig nedbør
Forureininga, varmen og fukta kring storbyar og industrisenter kan føre til at naturleg nedbør på lesida av desse vert forsterka og ein får større nedbørsmengder her. Oppvarming nær bakken fører til stigande luftstraumar som er ein føresetnad for regnbyer. Den sterke varmen frå store brannar og vulkanutbrot kan føre til at det vert danna bygeskyer, såkalla pyrocumulus, som kan gje sterke regnskyll. 

## Sjå òg
*Snøkanon som skapar kunstig snø. 
*Skysåing

## Kjelder
Pseudovitskap

**Pseudovitskap**  (*pseudo-* kjem frå gresk og tyder *falsk* eller *noko som liknar*) er nemninga på slik forsking eller slike teoriar og forklaringar som gjev seg ut for å vere vitskap, men som ikkje stettar dei vanlege vitskapleg krava til at hypotesar og teoriar skulle kunne sannkjennast på ein akseptabel måte, som til dømes at testingar av eksperimentelle teoriar og hypotesar skulle kunne gjerast om att med same resultatet til andre tider og på andre stader. Andre nemningar for pseudovitskap er *kvasivitskap* og *antivitskap*. 

Dei som er tilhengarar av teoriar og sanningsprov som i vitskapleg samanheng vert rekna som pseudovitskap, nyttar ofte nemningar som *metavitskap* eller *paravitskap* om det som dei gjer gjeldande som reell vitskap. Til dømes nyttast nemningar som *[[metafysikk]]*, *[[parapsykologi]]* og *paramedisin* om læresetningar og fenomen som hevdast å ha med vitskaplege disiplinar å gjere.

Grensene mellom vitskap og pseudovitskap kan til tider sjå meir eller mindre tilfeldige ut, då dei fleste vitskaplege teoriar er ufullstendige. I vitskapsteorien/vitskapsfilosofien er det lagt ned mykje arbeid i å freiste definere kva som er vitskap i motsetnad til ikkje-vitskap, kva som er vitskap  i motsetnad til pseudovitskap, kva som er vitskap i motsetnad til religion eller overtru osb. Det finst fleire døme på at det som i tidlegare tider vart teke for seriøs vitskap, vert rekna som pseudovitskap i våre dagar. På den andre sida finst det òg døme på at hypotesar og teoriar som tidlegare vart sett på som lite truverdige og stempla som pseudovitskap, har synt seg å vere rette etter at nye metodar for proving og kontroll har vorte tekne i bruk.

## Kjelder
Le-kvervel

Ein **le-kvervel** er ein kvervel som oppstår i ein gass- eller væskestraum etter straumen har passert ei brå hindring. Dette kjem av at straumen mistar kontakten med underlaget slik at det vert danna eit undertrykk i gassen eller væska. Kvervlane kan vere ståande (stasjonære) eller dei kan rive seg laus og drive nedstraums med straumen. Ved straumar på begge sider av ein konstruksjon, kan kvervlane avløysast vekselsvis på begge sider. Om denne kvervelavløysinga skjer rytmisk, kan dette få lange, slanke lekamar til å svinge, til dømes bruer. Dette er òg årsaka til at flagg blafrar i elles jamn vind. 

## I atmosfæren
Le-kvervlar kan oppstå bak bratte fjell, som le-lågtrykk, og kan der gje sterk og turbulent vind. Fjellformer som ved visse vindretningar gjer at lufta kring fjellet vert soge inn i undertrykket av ein luftstraum over fjellet er særleg effektive. Det oppstår då eit hydraulisk sprang som kan medføre til sterk vind ned mot bakken. Mange av dei mest alvorlege skadane under Nyårsorkanen i 1992 oppstod på le-sida av slike fjell. 

## Kjelder
Hjuldampar

**Hjuldampar** er eit skip drive med dampmaskin og eit skovlhjul på kvar side, eller eit stort skovlhjul i hekken, i staden for propell.

Dei fyrste dampskipa i fart på verdshava var hjuldamparar som både hadde dampmaskin og segl; dei hadde skovlhul på kvar side. Men etter at skipspropellen vart funnen opp på byrjinga av 1800-talet, gjekk dei havgåande hjuldamparane snøgt ut or bruk, då skip med propell eigna seg mykje betre i hardt vêr. Hjuldamparane var særleg eigna for grunne farvatn som til dømes elvar, då skovlhjula ikkje treng særleg djupne for å fungere, og difor kunne vere meir eigna enn propellar. Særleg vart dei store og grunne elvene i USA, som til dømes Mississippi, mykje trafikkert med hjuldamparar i si tid.

Den norske hjuldamparen DS «Skibladner», bygd i 1856 for trafikk på innsjøen Mjøsa, er den eldste hjuldamparen i verda som framleis går i rute, no til glede for sumarturistar. Men den fyrste hjuldamparen i Noreg var DS «Constitutionen», som vart kjøpt inn frå England i 1826 og gjekk i kystfart.

## Biletdøme

Fil:Skibladner in Hamar.jpg|DS «Skibladner» på Mjøsa utanfor Hamar. Skipet har skovlhjul på kvar side.
Fil:Paddleboat Natchez.jpg|DS «Natchez» på elva Mississippi. Skipet har skovlhjul akterut.


## Sjå òg
*Hjulbåt

## Kjelder

## Bakgrunnsstoff
Kuldepol

Ein **kuldepol** er eit område på ei av jordhalvkulene med lågast middeltemperatur, anten for året eller for den kaldaste månaden. Kuldepolane ligg ikkje over dei geografiske polane, men er avhengig av fordelinga av land, hav, fjell og innlandsisar. 

På grunn av store høgdeskilnader og at høgda er avgjerande for temperaturen, kan det vere vanskeleg å slå fast eintydige kuldepolar 

## Den nordlege halvkula
På den nordlege halvkula finn ein kuldepolen om vinteren i Aust-Sibir ved ca. 67 ºN, med ein middeltemperatur på kring –50 °C på det kaldaste. Her ligg mellom anna byen Verkhojansk, som har ein dagleg maksimumstemperatur i januar på –45 °C og ein minimumstemperatur på –51 °C. I både Verkhojansk og Ojmjakon har ein registrert temperaturar ned mot –67,8 °C på det kaldaste. 

Ser ein på årsmiddeltemperaturen, ikkje berre vintertemperaturen, ligg den nordlege kuldepolen vest i Nordishavet med dei tilstøytande øyar, der middeltemperaturen er kring 20 ºC. 

## Den sørlege halvkula
På den sørlege halvkula er kuldepolen om vinteren i Antarktis ved ca. 78 °S og 3800 meter over havet, der det er frå –65 °C til –70 °C i middeltemperatur på det kaldaste. 

Over året er den sørlege kuldepolen same stad som kuldepolen om vinteren, med ein middeltemperatur frå –55 °C til –60 °C.

## Kjelder
Korona i meteorologi

Ein **korona** i meteorologi er ein sirkel kring sola eller månen skapt av diffraksjon av lys av små vassdropar (og stundom små iskrystallar) i ei sky. 

Koronaen består av fleire konsentriske fargeringar rundt jordlekamen og ein sentral lys glorie.  Vinkelstorleiken på koronaen er avhengig av diameteren på skydropane. Små dropar skapar lyse koronaer. Koronaer skil seg frå haloar ved at haloar vert skapt av refraksjon (og ikkje diffraksjon) frå relativt store iskrystallar i staden for små. Raudaktige fargar dekkejr alltid den ytre delen av koronaen. 

## Bakgrunnsstoff
* Forklaring og biletgalleri

## Galleri

File:Coronae.jpg|Skogkorona
File:Solar coronae reflection.jpg|Refleksjon av solkorona
File:Coronae at GGB.jpg|Solkorona ved Golden Gate Bridge
File:Iridescent fog.jpg|Delvis korona ved Golden Gate Bridge
File:Moon Marki 19032011 3.JPG|Månen


## Kjelder

**Denne artikkelen bygger på «[[:en:Corona (optical phenomenon)|Corona (optical phenomenon)]]» frå ,  den 1. september 2011.*
Kornsnø

**Kornsnø** er nedbør som består av små, kvite og korna ispartiklar  som er danna av at små vassdropar har frose til is. Kvart korn er som regel mindre enn 1 mm i diameter. Kornsnø fell i små mengder frå stratusskyer eller tåke.

Kornsnø kan òg nyttast om gammal snø, som etter omkrystallinsering på bakken har fått ein kornete struktur. 

## Kjelder
Balholm

**Balholm** var namnet på ein tidlegare holme utanfor Kviknes Hotel i Balestrand kommune i Sogn og Fjordane som har gitt opphav til namnet på handelsstaden «Holmen». Sundet mellom holmen og fastlandet vart attfylt på 1970-talet. Balholm har tidlegare vore nytta som offisielt namn på tettstaden Balestrand.

## Tyding
Fyrstelekken i namnet «Balholm» skriv seg frå det gamalnorske ordet *bal*, som tyder 'grønt belte langs fjorden'.

## M/S «Balholm»
Motorskipet M/S «Balholm» var ein passasjer- og lastebåt bygd av A/S Stord (1949–1974) til reiarlaget Fylkesbaatane i Sogn og Fjordane, og vart driven frå 1949 til 1974. då båten vart seld til marineselskapet Tartan Arrow. Båten sokk utanfor Wales i 1979, og etter denne tid er det uvisst kva som har skjedd med han. 
 
## Balholm AS
Namnet Balholm har vorte teke i bruk som merkenamn for friskpressa fruktjuice frå Sogn, frå verksemda Balholm AS.

## Bakgrunnsstoff
* Vevssidene til Balholm AS
Kornmo

**Kornmo** er lynutladingar utan at ein kan høyre torebrak. 

Kornmo kan skuldast at torevêret rett og slett er så langt borte at torebraket ikkje kan høyrast, men det kan òg skje ved sky-til-sky-lyn, lynutlading inne i skya. Slike lyn manglar det sterkt straumførande tilbakeslaget frå jorda, og har derfor ein mindre effekt på lufta kring seg og ikkje så kraftig toreskrall. Slike skyer ligg gjerne forholdsvis høgt, ofte fleire tusen meter opp i lufta. 

Kornmo skjer oftast på seinsommaren, noko som hag gjeve namn til fenomenet. 

## Kjelder
Edo

**Edo** kan visa til:

*Byen Edo, eit gamalt namn på Tokyo i Japan.
*Edotida (1603-1868), Japan under Tokugawashogunatet då Edo var hovudstad
*Edoelva i Japan som renn ut i Tokyobukta
*Edo i Nigeria, ein stat i Nigeria.
*Språket edo, eit språk som vert nytta i Edo i Nigeria.
*Edofolk, talarar av edo
Tobias Karlsson

**Tobias Karlsson** () er ein svensk profesjonell dansar og koreografi. 

Han har delteke i samtlege sesongar av *Let's Dance*, den svenske versjonen av *[[Skal vi danse]]*, og vann den tredje sesongen saman med Tina Nordström. I 2008 deltek han i *So You Think You Can Dance: Scandinavia*.

Karlsson har dansa i *Let's Dance* saman med Arja Saijonmaa, Anna Sahlin, Tina Nordström Elisabet Höglund, Agneta Sjödin og Tina Thörner. Han har også delteke i den danske versjonen av *[[Skal vi danse]]*, *[[Vild med dans]]*, saman med Sofie Stougaard, Zindy Laursen og Tina Lund, og i *[[Skal vi danse]]* saman med Triana Iglesias og Cecilie Skog.

I 2009 deltek han i den danske versjonen av *Fangene på fortet* og i 2010 deltek han i den svenske versjonen.

## Kjelder

**Denne artikkelen bygger på «[[:sv:Tobias Karlsson|Tobias Karlsson]]» frå ,  den 1. september 2011.*
Klimavarsel

**Klimavarsel** er eit fagfelt innan numerisk vêrvarsling som nyttar generaliserte varsel utover dei vanlege periodane for langtidsvarsling. 

Sidan det er særs komplekse årsakssamanhengar mellom faktorane som styrer klimaet, er det særs vanskeleg å lage nøyaktige klimavarsel. Ein nyttar klimamodellar til å studere mogelege framtidige klimaendringar ved hjelp av forskjellige simuleringar ein kallar «klimascenariar» eller «projeksjonar». 

På same måte som i ein vêrvarslingsmodell, vert dei fysiske prosessane i atmosfæren og havet skildra matematisk, og kraftige datamaskinar reknar ut endringane i klimaet på grunnlag av endringar i konsentrasjonane av drivhusgassar og partiklar. 

SN sitt klimapanel gav i 2007 ut klimavarselet IPCC 2007, der det vart rekna ut den sannsynlege temperaturauken frå 1990 og fram til år 2100. Avhengig av kva utsleppsscenarioar ein la til grunn, var temperaturauken i dette varselet frå 1,1 til 6,4 ºC. 

## Kjelder

**Denne artikkelen bygger på «[[:en:Climate prediction|Climate prediction]]» frå ,  den 1. september 2011.*
Edotida

**Edotida** er ein periode i japansk historie som varte frå 1603 til 1868. I denne tida hadde Tokugawa-klanen makta som shogunar og herska frå byen Edo (noverande Tokyo). Tida var prega av at landet isolerte seg frå omverda, grensene blei stengde og ein dyrka japansk kultur. Shogunane sameinte landet og sentraliserte makta. Perioden etter Edotida, då shogunatet blei avskaffa, blir kalla Meiji.

## Sjå òg
*Kabuki
*Samurai
*Ukiyo-e

## Kjelder

*Japan – tokugawa-shogunatet 1603–1867
**Denne artikkelen bygger på «[[:Sv:Edoperioden|Edoperioden]]» frå ,  den 1. september 2011.*  

## Bakgrunnsstoff
Distriktet Bern-Mittelland

**Distriktet Bern-Mittelland** er eitt av ti distrikt (tysk: *Verwaltungskreis*) i kantonen Bern i Sveits. Distriktet har ei flatevidd på 946,3&nbsp;km² og hadde 388&nbsp;546 innbyggarar i 2010. Distriktet grensar i nord til kantonen Solothurn og i vest til kantonen Fribourg. Distriktet høyrer til forvaltningsregionen Bern-Mittelland, distriktet er elles det einaste i regionen.

Distriktet Bern-Mittelland består av 96 kommunar. Bern, Köniz, Ostermundigen, Muri bei Bern, Worb, Münsingen, Ittigen og Belp er dei åtte kommunane med meir enn ti tusen innbyggarar. Dei andre kommunane er Allmendingen, Arni, Bäriswil, Biglen, Bleiken bei Oberdiessbach, Bolligen, Bowil, Bremgarten bei Bern, Brenzikofen, Büren zum Hof, Clavaleyres, Deisswil bei Münchenbuchsee, Diemerswil, Etzelkofen, Ferenbalm, Fraubrunnen, Frauenkappelen, Freimettigen, Gelterfingen, Gerzensee, Golaten, Grafenried, Grosshöchstetten, Guggisberg, Gurbrü, Häutligen, Herbligen, Iffwil, , Jaberg, Jegenstorf, Kaufdorf, Kehrsatz, Kiesen, Kirchdorf, Kirchenthurnen, Kirchlindach, Konolfingen, Kriechenwil, Landiswil, Laupen, Limpach, Linden, Lohnstorf, Mattstetten, Meikirch, Mirchel, Moosseedorf, Mühleberg, Mühledorf, Mühlethurnen, Mülchi, Münchenbuchsee, Münchenwiler, Münchringen, Münsingen, Neuenegg, Niederhünigen, Niedermuhlern, Noflen, Oberbalm, Oberdiessbach, Oberhünigen, Oberthal, Oppligen, Riggisberg, Rubigen, Rüeggisberg, Rümligen, Rüschegg, Schalunen, Scheunen, Schlosswil, Schwarzenburg, Stettlen, Tägertschi, Toffen, Trimstein, Urtenen-Schönbühl, Vechigen, Wald, Walkringen, Wichtrach, Wiggiswil, Wileroltigen, Wohlen bei Bern, Worb, Zauggenried, Zäziwil, Zollikofen og Zuzwil.

## Kjelder

**Denne artikkelen bygger på «[[:de:Bern-Mittelland (Verwaltungskreis)|Bern-Mittelland (Verwaltungskreis)]]» frå ,  den 1. september 2011.*
Köniz

**Köniz** er ein kommune i Bern-Mittelland i kantonen Bern i Sveits.  Kommunen har  innbyggjarar () og eit areal på . Kommunesenteret ligg 572 meter over havet.  Byen er den 15. største i Sveits. Trass i det høge talet på innbyggarar har kommunen meir preg av landsby enn by. Kommunen har elles namn etter den største landsbyen, Köniz, med i knappe 7&nbsp;000 innbyggarar.

Kommunen ligg i storbyområdet kring Bern, eit par-tre kilometer sørvest for bysentrum i Bern. Han strekkjer seg frå Aare i nordaust Schwarzwasser og Sense i søraust. Han består av landsbyane Köniz og Wabern i sentrum, hagebyen Liebefeld am Könizberg og Spiegel am Gurten samt fleire andre busetnader, som Niederwangen, Oberwangen og Thörishaus i Wangendalen samt Schliern, Schwanden, Niederscherli og Oberscherli, Mittelhäusern og Gasel. 

Köniz har mange arbeidsplassar. Bedrifter som Berner Kantonalbank og Swisscom har mange tilsette i landsbyen Liebefeld. Både Sveits sitt veterinærdirektorat og helsedirektorat har sine hovudkontor i kommunen.

## Kjelder

**Denne artikkelen bygger på «[[:de:Köniz|Köniz]]» frå ,  den 1. september 2011.*  
 

## Bakgrunnsstoff
*
Tun forlag

**Tun forlag** er eit norsk bokforlag i Oslo. Forlaget er eit dotterselskap av Tun Media og heitte fram til 2005 Landbruksforlaget. Landbruksforlaget er tatt vare på som varemerke (imprint). Tun Forlag omfattar også Naturforlaget.

Tun forlag kjøpte i 2007 PAPP Forlag.

## Se også
* Tun media

## Bakgrunnsstoff
* Boktunet.no (om bøker frå Tun forlag, Landbruksforlaget og Naturforlaget
Interlaken-Oberhasli

**Interlaken-Oberhasli** er eitt av ti distrikt (tysk: *Verwaltungskreis*) i kantonen Bern i Sveits. Distriktet har ei flatevidd på 1&nbsp;229 km² og hadde 46&nbsp;510 innbyggarar i 2010. Distriktet grensar i nord til kantonane Luzern, Obwalden og Nidwalden, i aust til Uri og i sør til Valais. Distriktet høyrer til forvaltningsregionen Oberland.

Interlaken-Oberhasli omfattar 29 kommunar. Unterseen og Interlaken er dei to med meir enn 5&nbsp;000 innbyggarar. Dei andre kommunane er Beatenberg, Bönigen, Brienz, Brienzwiler, Därligen, Gadmen, Grindelwald, Gsteigwiler, Gündlischwand, Guttannen, Habkern, Hasliberg, Hofstetten bei Brienz, Innertkirchen, Iseltwald, Lauterbrunnen, Leissigen, Lütschental, Matten bei Interlaken, Meiringen, Niederried bei Interlaken, Oberried am Brienzersee, Ringgenberg, Saxeten, Schattenhalb, Schwanden bei Brienz og Wilderswil. 

## Kjelder

**Denne artikkelen bygger på «[[:en:Interlaken-Oberhasli|Interlaken-Oberhasli]]» frå ,  den 1. september 2011.*
Oberaargau

**Oberaargau** er eitt av ti distrikt (tysk: *Verwaltungskreis*) i kantonen Bern i Sveits. Distriktet har ei flatevidd på 331 km2 og hadde 76&nbsp;957 innbyggarar i 2009. Distriktet grensar i nordvest til kantonen Solothurn og i aust til kantonane Aargau og Luzern. Distriktet høyrer til forvaltningsregionen Emmental-Oberaargau.

Distriktet Oberaargau består av 47 kommunar. Langenthal og Herzogenbuchsee er dei to mest folkerike kommunane. Dei andre kommunane er Aarwangen, Attiswil, Auswil, Bannwil, Berken, Bettenhausen, Bleienbach, Busswil bei Melchnau, Eriswil, Farnern, Gondiswil, Graben, Heimenhausen, Hermiswil, Huttwil, Inkwil, Lotzwil, Madiswil, Melchnau, Niederbipp, Niederönz, Oberbipp, Obersteckholz, Ochlenberg , Oeschenbach, Reisiswil, Roggwil, Rohrbach, Rohrbachgraben, Rumisberg, Rütschelen, Schwarzhäusern, Seeberg, Thörigen, Thunstetten, Ursenbach, Walliswil bei Niederbipp, Walliswil bei Wangen, Walterswil, **[[Wangen an der Aare]]**, Wangenried, Wiedlisbach, Wolfisberg, Wynau og Wyssachen.

## Kjelder

**Denne artikkelen bygger på «[[:en:Oberaargau (Verwaltungskreis)|Oberaargau (Verwaltungskreis)]]» frå ,  den 1. september 2011.*
Paul Sabatier

**Paul Sabatier** () var ein fransk kjemikar. Han fekk Nobelprisen i kjemi i 1912 saman med landsmannen Victor Grignard for å ha utvikla ein metode for hydrogenering av organiske sambindingar i samband med metallkatalysatorar. Han oppdaga også Sabatier-prosessen, som er blitt oppkalla etter han. 

## Liv
Paul Sabatier var fødd i Carcassonne sør i Frankrike. Etter skulegang opp til vidaregåande i heimbyen førebudde han seg til opptaksprøvane ved dei parisiske elitehøgskulane École Polytechnique og École Normale Supérieure i Toulouse. Sabatier kom inn ved begge, og valde den siste. Han byrja ved École Normale Supérieure i 1874 og gjekk ut i 1877 med beste resultat i klassen.

Etter eit år som fysikklærar i Nîmes blei han assistent for Marcellin Berthelot ved Collège de France i Paris. Her fekk han doktorgraden i 1880. Han underfviste i fysikk ved Universitetet i Bordeaux fram til 1882, då han fekk ei tilsvarande stilling ved Universitetet i Toulouse. Her blei han verande livet ut, frå 1884 som professor i kjemi. Han fortsette å førelesa fram til han døydde i 1941.

Sabatier var gift med Germaine Herail som han fekk fire døtrer med. Kona døydde i 1898 og han gifta seg aldri opp att. Han skal ha vore ein tilbakehalden mann som likte kunst og hagearbeid.

## Utmerkingar
I 1928 blei Sabatier vald til utanlandsk representant av Kungliga Vetenskapsakademien.

## Kjelder

*Biography ved nobelprize.org
Distriktet Emmental

**Distriktet Emmental** er eit av ti distrikt (tysk *Verwaltungskreis*) i kantonen Bern i Sveits. Distriktet har ei flatevidd på 690,5 km² og hadde 93&nbsp;677 innbyggarar per 1.1.2011. Distriktet grensar i nordvest til kantonen Solothurn og i aust til kantonen Luzern. Distriktet høyrer til forvaltningsregionen Emmental-Oberaargau.

Distriktet Emmental består av 42 kommunar. Burgdorf og Langnau er dei to mest folkerike. Dei andre kommunane er Aefligen, Affoltern im Emmental, Alchenstorf, Bätterkinden, Dürrenroth, Eggiwil, Ersigen, Hasle bei Burgdorf, Heimiswil, Hellsau, Hindelbank, Höchstetten, Kernenried, Kirchberg, Koppigen, Krauchthal, Lauperswil, Lützelflüh, Lyssach, Mötschwil, Niederösch, Oberburg, Oberösch, Röthenbach im Emmental, Rüderswil, Rüdtligen-Alchenflüh, Rüegsau, Rumendingen, Rüti bei Lyssach, Schangnau, Signau, Sumiswald, Trachselwald, Trub, Trubschachen, Utzenstorf, Wiler bei Utzenstorf, Willadingen, Wynigen og Zielebach. 

## Kjelder

**Denne artikkelen bygger på «[[:en:Emmental (Verwaltungskreis)|Emmental (Verwaltungskreis)]]» frå ,  den 1. september 2011.*
Khamsin

**Khamsin**, **kamsin** eller **chamsin** er ein tørr, støvfylt og varm ørkenvind i Nord-Afrika og Den arabiske halvøya, særleg over Egypt og området kring Raudehavet. Khamsin er ein sør- til søraustleg vind, og følgjer ei heitebølgje med noko kjøligare middelhavsluft. Vinden kjem oftast om våren innanfor eit tidsrom på kring 50 dagar. Dette har òg gjeve namn til vinden, sidan *khamsin* er det arabiske ordet for «femti». Vinden oppstår i samband med lågtrykk som flyttar seg mot aust eller nordaust i Nord-Afrika og det austlege Middelhavet.

## Kjelder
Kalme

Ein **kalme** (av engelsk *calm*) er eit belte over verdshava frå aust mot vest med lite vind. Kalmar oppstår i samband med den intertropiske konvergenssona (the «doldrums») og det subtropiske høgtrykket («hestebreiddene»).

## Kjelder
*
Kaare Langlo

**Kaare Langlo** () var ein norsk meteorolog. Han var med på å byggje opp det meteorologiske fagmiljøet både i Noreg og internasjonalt, og han var visegeneralsekretær i Verdas meteorologiorganisasjon. 

Langlo voks opp i Bergen og tok examen artium ved Sydneshaugens skole i 1932. Han tok cand.real. i 1941 og dr.philos. i 1953 ved Universitetet i Oslo. Han hadde eit studieopphald ved Nordlysobservatoriet frå 1940 til 1943. I 1944 var han ved Christian Michelsens Institutt og i 1945 ved Meteorological Office i London. Han var meteorolog ved Meteorologisk Institutt i Oslo 1943–1945 og avdelingssjef 1945–1952.

Han hadde leiande stillingar i sekretariatet for Verdas meteorologiorganisasjon (WMO) frå 1952 til 1975. Han var viktig under oppbygginga av WMO og i opprettinga av internasjonale program som World Weather Watch og Global Atmospheric Research Programme. Frå 1970 hadde han stilling som stadfortredane generalsekretær. Frå 1976 vart han knytt til Det norske meteorologiske instituttet som spesialrådgjevar og var direktør der frå 1978 til 1983. Tida hans på instituttet bar preg av internasjonalisering, og han arbeidde sterkt for at Noreg skulle verte knytt til det europeiske vêrvarslingssenteret i Reading i Storbritannia, og sjølv om Noreg vart medlem seinare, vart ikkje dette gjennomført medan han var direktør.  

Han gav ut geofysiske avhandlingar og er mest kjend for arbeidet sitt om samanhengen mellom ozonlaget og meteorologiske tilhøve. 

Kaare Langlo vart utnemnd til riddar av 1. klasse av St. Olavs Orden i 1975 for sin innsats for det internasjonale meteorologiske samarbeidet.

## Utgjevingar
(utval)
* *Lokale Änderungen der Struktur der Ionosphäre auf hohen Breitegraden*, Geofysiske publikasjoner, bd. 13 nr. 6, 1942
* *Investigations on atmospheric ozone at Nordlysobservatoriet, Tromsø* (i lag med E. Tønsberg), Geofysiske publikasjoner, bd. 13 nr. 12, 1944
* *Investigations on the Air Temperature observed in Various Types of Norwegian Thermometer Screens*, Meteorologiske annaler, bd. 2 nr. 12, 1947
* *The Effects of the Solar Eclipse of July 1945 on the Air Temperature and an Examination of the Lag of a Thermometer exposed in a Screen*, Meteorologiske annaler, bd. 3 nr. 3, 1949
* *On the Amount of Atmospheric Ozone and its Relation to Meteorological Conditions*, doktoravhandling, Geofysiske publikasjoner, bd. 18 nr. 6, 1952

## Kjelder
Jørgen Holmboe

**Jørgen Holmboe** () var ein norsk-amerikansk meteorolog

Han gjekk på skule i Tromsø og tok eksamen i Bodø. Han var vitskapleg assistent hos Vilhelm Bjerknes frå 1927 til 1929 og tok tok cand.real. i 1930. Han arbeidde som meteorolog i Tromsø frå 1929 til 1937. Han vart professor ved Massachusetts Institute of Technology i USA frå 1937 og frå 1940 ved University of California i Los Angeles.

I lag med E. Forsyth og W. Gustin gav han ut ei større lærebok, *Dynamic Meteorology*, i 1945. Han vart vald inn i American Meteorological Society og  American Geophysical Union, samt utanlandsk medlem Det Norske Vidskaps Akademi

## Utvalde verk
**On the Theory of Cyclones* (artikkel i lag med Jakob Bjerknes. 1944)
**Dynamic Meteorolology* (New York: John Wiley and Sons, Inc. 1952)
**On the instability of stratified shear flow* (Universitetsforlaget. 1966)
**Instability of baroclinic three-layer models of the atmosphere* (Universitetsforlaget. 1968)

## Kjelder
Julius von Hann

**Julius von Hann** () var ein austerriksk meteorolog og vert rekna som ein av dei viktigaste meteorologane i si tid, særleg innan klimatologi, og ein av fedrane innan meteorologi. Han handsama klimatologiske data for om lag heile jorda og skreiv mange avhandlingar. 

Han skreiv lærebøker i meteorologi og klimatologi som reknast som klassikarar innan faget. 

I signalhandsaming er Hann-vindauget ein vindaugsfunksjon kalla Hann-funksjonen, kalla opp etter han. 

## Utgjevingar
* *Die Erde als Ganzes, ihre Atmosphäre und Hydrosphäre*, 1872
* *Handbuch der Klimatologie*, 1883
* *Atlas der Meteorologie*, 1887
* *Lehrbuch der Meteorologie*, 1901
Han skreiv òg mange artiklar for *Sitzungsberichte der Kaiserlichen Akademie der Wissenschaften*.

## Kjelder


**Delar av denne artikkelen bygger på «[[:en:Julius von Hann|Julius von Hann]]» frå ,  den 2. september 2011.*
Balholm AS

**Balholm AS** er ei norsk verksemd som lager friskpressa fruktjus frå Sogn. Verksemda produserer eplemost og frukt- og bærjuis med distribusjon over heile landet. 

Verksemda har hovudkontor i Balestrand. Ho vart skipa i 1996 av Åge Eitungjerde og Balestrand Fruktlager P/L. Balholm AS er i dag (2011) eigd av Rune Haug, Eli-Grete Høyvik og Åge Eitungjerde.

I 2008 fekk ho bygdeutviklingsprisen for Sogn og Fjordane og i 2009 Målprisen for Sogn og Fjordane. Balholm har vore ein viktig pådrivar for å fremja økologisk fruktdyrking og vart i 2009 kåra til Årets øko-leverandør i norsk daglegvare. 
Balholm AS er med i Sogn fruktrute.

I 2012 fekk Balholm AS Økopris Vestlandet  2012. Denne årlege prisen vert utdelt av øko-organisasjonane Oikos vest, Økoringen Vest og den økolologiske avdelinga i NLR Hordaland og går til ei enkeltperson, ein organisasjon eller ei verksemd som har gjort ein særleg innsats for å fremja økologisk landbruk eller forbruk i regionen vår.

## Bakgrunnsstoff
* Vevsida til Balholm
Ciderhuset

**Ciderhuset** ligg i ein frukthage i Balestrand med om lag 100 ulike fruktsortar, m.a. dei første ciderepletrea i Noreg. Desse trea er importert frå Frankrike og England.

I Ciderhusets eigen ciderkjellar blir cider, plommevin og fruktbrennevin framstillt. Huset rommar også gildesal, terrasse og eldstove med vedfyrt bakarovn. Der er restaurant om sommaren og arrangement for grupper resten av året. Ciderhuset tilbyr forskjellige aktivitetar. Nokre av desse er cidersmaking, kulturvandring og anna underhaldning. Interplan og Balholm kan stå for det faglege opplegget.

## Bakgrunnsstoff
* 
* www.interplan.no
* www.balholm.no
Otto Valstad

**Otto Valstad** ()  var ein norsk kunstmålar og illustratør.

Han utdanna seg til møbelsnikkar og lærar, men tok etter kvart til å måle. Som biletkunstnar laga han mellom anna landskapsmåleri og fleire portrett. Han dekorerte og Asker kyrkje og illustrerte bøker, mellom anna Arne Garborgs *Kolbotn-Brev*,  i 1911, og kona si attdikting av *[[Æsops fabler]]*i 1919. Han gav dessutan ut fem barnebøker med eigne illustrasjonar. 

I 1902 flytta Otto Valstad attende til barndomsheimen på Hvalstad saman med kona si, forfattaren og læraren Tilla Valstad. I 1949 testamenterte dei eigedomen, og ei omfattande samling av  kunst og kulturhistoriske gjenstandar, til Asker kommune. Bygningane og samlingane er ein seksjon av Asker museum, kalla Valstads samlinger. 

Tilla og Otto Valstad høyrde til den såkalla Askerkretsen, eit tildels radikalt kunstnar- og norskdomsmiljø med forfattarar som Arne og Hulda Garborg, Rasmus Løland, Kristofer Uppdal, Oskar Braaten og Johan Bojer. Dei hadde og kontakt med Lysakerkretsen.

## Litteratur
*Fidjestøl, Alfred. 2014. *Frå Asker til Eden* : *historia om askerkretsen 1897-1924*. Oslo: Samlaget. ISBN 978-82-521-8459-4

## Bakgrunnsstoff
*Biografi i ''Kunstnere i Akershus'' 
*Valstads samlingar ved Asker museum
Obersimmental-Saanen

**Obersimmental-Saanen** er eitt av ti distrikt (tysk: *Verwaltungskreis*) i kantonen Bern i Sveits. Distriktet har ei flatevidd på 575 km2 og hadde 16&nbsp;951 innbyggarar i 2009. Distriktet grensar i nordvest til kantonane Fribourg, i vest til Vaud og i sør til Valais. Distriktet høyrer til forvaltningsregionen Oberland.

Distriktet Obersimmental-Saanen består av dei sju kommunane Boltigen, Gsteig ved Gstaad, Lauenen, Lenk, Saanen, St. Stephan og Zweisimmen.

## Kjelder

**Denne artikkelen bygger på «[[:de:Obersimmental-Saanen|Obersimmental-Saanen]]» frå ,  den 2. september 2011.*
Frutigen-Niedersimmental

**Frutigen-Niedersimmental** er eitt av ti distrikt (tysk: *Verwaltungskreis*) i kantonen Bern i Sveits. Distriktet har ei flatevidd på 774 km² og hadde 39&nbsp;171 innbyggarar i 2010. Distriktet grensar i sør til kantonen Valais, og har òg ei kort grense i nordvest til kantonen Fribourg. Distriktet høyrer til forvaltningsregionen Oberland.

Distriktet Frutigen-Niedersimmental består av 13 kommunar. Spiez og Frutigen er dei to mest folkerike kommunane. Dei andre kommunane er Adelboden, Aeschi bei Spiez, Därstetten, Diemtigen, Erlenbach im Simmental, Kandergrund, Kandersteg, Krattigen, Oberwil im Simmental, Reichenbach im Kandertal og Wimmis. 

## Kjelder

**Denne artikkelen bygger på «[[:de:Frutigen-Niedersimmental (Verwaltungskreis)|Frutigen-Niedersimmental (Verwaltungskreis)]]» frå ,  den 2. september 2011.*
Urnes gard

**Urnes gard og hjortefarm** ligg på Ornes i Luster. Sidan hausten 2004 har dei drive hjorteoppdrett. På garden har dei eple, bringebær, jordbær, blåbær
og morellar som vert nytta til saft og syltetøy. Garden har Gamlefjøsen kafé, overnatting, arrangement for grupper, omvisning, godkjent hjortekjøt.

Urnes Gard er med i Sogn fruktrute
Bern-Jura

**Bern-Jura** (tysk *Berner Jura*, fransk *Jura bernois*) er eitt av ti distrikt (tysk: *Verwaltungskreis*) i kantonen Bern i Sveits. Distriktet har ei flatevidd på 541 km2 og hadde 51&nbsp;539 innbyggarar i 2009. Distriktet grensar i nord til kantonen Jura, og til kantonen Fribourg i nordaust og til kantonen Neuchâtel i sørvest. Distriktet høyrer til forvaltningsregionen Berner Jura, som det einaste distriktet.

Distriktet Berner Jura består av 49 kommunar. Moutier er den einaste av kommunane med meir enn 5&nbsp;000 innbyggarar. Dei andre kommunane er Belprahon, Bévilard, Champoz, Châtelat, Corcelles, Corgémont, Cormoret, Cortébert, Court, **[[Courtelary]]**, Crémines, Diesse, Eschert, Grandval, La Ferrière, La Heutte, Lamboing, La Neuveville, Loveresse, Malleray, Monible, Mont-Tramelan, Nods, Orvin, Perrefitte, Péry, Plagne, Pontenet, Prêles, Rebévelier, Reconvilier, Renan, Roches, Romont, Saicourt, Saint-Imier, Saules, Schelten, Seehof, Sonceboz-Sombeval, Sonvilier, Sornetan, Sorvilier, Souboz, Tavannes, Tramelan, Vauffelin og Villeret. 

## Kjelder

**Denne artikkelen bygger på «[[:de:Berner Jura (Verwaltungskreis)|Berner Jura (Verwaltungskreis)]]» frå ,  den 2. september 2011.*
Vetlekroken

**Vetlekroken** ligg langs «Den romantiske vegen» inst i Sognefjorden på sørsida av Lustrafjorden. Garden ligg i eit særeige kulturlandskap med rik vegetasjon, omkransa av høge fjell. Landskapet er prega av eldre tiders bruk av området; gamle steingardar, vegar og gravhaugar. Her er funne spor etter busetnad attende til 400-talet e.Kr. Kroken kan vi tilby frukt og bær som: Lokalmat i Vetla-bui, histore i Teiganaustet eller guiding i lokalmiljøet og kort og frimerke på Postkontoret.

Vetlekroken er med i Sogn fruktrute.

## Bakgrunnsstoff:
* Sida til Vetlekroken 
* bloggen til vetlekroken
Distriktet Seeland

**Distriktet Seeland** er eitt av ti distrikt (tysk: *Verwaltungskreis*) i kantonen Bern i Sveits. Distriktet har ei flatevidd på 334 km² og hadde 68&nbsp;288 innbyggarar i 2010. Den vestlege delen av distriktet ligg på sørbreidda av Bielsjøen, og grensar mot Neuchâtelsjøen og kantonane Neuchâtel, Vaud og Fribourg. I nordaust har distriktet grense mot kantonen Solothurn. Distriktet ligg under forvaltningsregionen Seeland.

Distriktet Seeland består av 45 kommunar. Lyss er den klart mest folkerike kommunen, Aarberg er den nest største. Dei andre kommunane er Arch, Bangerten, Bargen, 
Brüttelen, Büetigen, Bühl, Büren an der Aare, Diessbach bei Büren, Dotzigen, Epsach, Erlach, Finsterhennen, Gals, Gampelen, Grossaffoltern, 
Hagneck, Hermrigen, Ins, Jens, Kallnach, Kappelen, Leuzigen, Lüscherz, Merzligen, Meienried, Müntschemier, Niederried bei Kallnach, Oberwil bei Büren, Radelfingen, Rapperswil, Ruppoldsried, Rüti bei Büren, Schüpfen, Seedorf, Siselen, Studen (BE), Täuffelen, 
Treiten, Tschugg, Vinelz, Walperswil, Wengi og Worben. 

## Kjelder

**Denne artikkelen bygger på «[[:de:Seeland (Verwaltungskreis)|Seeland (Verwaltungskreis)]]» frå ,  den 2. september 2011.*
Steinerskolen i Bergen

Bergen har to steinerskular:
*Rudolf Steinerskolen i Bergen på Paradis i Bergen.
*Steinerskolen på Skjold, som ligg attmed Nordåsvannet på Skjold i Fana i Bergen.
Rudolf Steinerskolen i Bergen

**Rudolf Steinerskolen** i Bergen er ein steinerskule på Paradis i Bergen med 13 klassetrinn, frå fyrste til trettande klasse.

Skulen vart skipa i 1929 med ein fyrsteklasse i ein privat villa i Kalvedalsveien i 1929 i Bergen, med Borghild Tunold som lærar. I 1933 flytta skulen inn i ein gamal villa på Seiersbjerget, i 1935 til større lokale i Vestre Torvgate i Bergen sentrum, ein leigegard utan eigen skuleplass, og i 1954 til eit innkjøpt hus i Villaveien 5 på Nygårdshøyden i Bergen sentrum, som vart ombygd til skule.

I 1969 kunne skulen flytte inn i eigne skulebygg på den noverande adressa i Rieber Mohnsvei på Paradis sør for Bergen sentrum, og vart utvida til òg å ha ungdomsskule. I 1982 kom det til enda eit nybygg på dette området, og 2004 enda eitt, no for vidaregåande trinn og administrasjonen.

## Bakgrunnsstoff
Internettsida for Rudolf Steinerskolen i Bergen
Jules Marie Charles Jaumotte

**Jules Marie Charles Jaumotte** () var ein belgisk meteorolog. 

Jaumotte var direktør for Det belgiske meteorologiske instituttet frå 1919, der han innførte prinsippa til Bergensskulen i vêrvarslinga. Han konstruerte meteorografar for å måle temperatur og lufttrykk i atmosfæren frå fly og ballongar, og står som ein av pionerane innan aerologien.

## Kjelder
Lyss

**Lyss** er ein kommune i Seeland i kantonen Bern i Sveits.  Kommunen har  innbyggjarar () og eit areal på . Kommunesenteret ligg 444 meter over havet, 21 km nordvest for Bern. Lyss er den mest folkerike kommunen i distriktet Seeland. 

1. januar 2011, vart den tidlegare kommunen Busswil bei Büren slått saman med Lyss.

Lyss ligg på austsida av ein vid dal som strekkjer seg sørvest til Murtensjøen. Vest for denne dalen ligg Neuchâtelsjøen og Bielsjøen, og bakom desse Jurafjella.

Landbruksarealet, skogsarealet og det bebygde arealet dekker kvar om lag 1/3 av flatevidda i Lyss. 

## Kjelder

**Denne artikkelen bygger på «[[:de:Lyss|Lyss]]» frå ,  den 2. september 2011.*  
 

## Bakgrunnsstoff
* Offisiell nettstad
Langenthal

**Langenthal** er ein kommune i distriktet Oberaargau i kantonen Bern i Sveits.  Kommunen har  innbyggjarar () og eit areal på . Bysentrum ligg 481 meter over havet. Langenthal, som ligg 19 km aust for Solothurn, har i aust grense til kantonen Luzern.

Kommunen Untersteckholz vart slått saman med Langenthal den 1. januar 2010. 1. januar 2021 vart Obersteckholz slått saman med Langenthal.

Langenthal er eit økonomisk og kulturelt senter og eit undervisningssenter i Oberaargau.

## Kjelder


**Denne artikkelen bygger på «[[:de:Langenthal|Langenthal]]» frå ,  den 2. september 2011.*  


## Bakgrunnsstoff
*Offisiell nettside